Erna Kristín Stefánsdóttir aktívisti um jákvæða líkamsímynd og guðfræðingur , er með um 17 þúsund fylgjendur á Instagram-síðu sinni , Ernuland . Í nýjustu færslu sinni skrifar hún um við eigum ekki að brjóta okkur niður og að heilbrigði og óheilbrigði tengist ekki útliti og holdafari . „ Sama manneskjan . Sömu verðleikar , “ skrifar Erna Kristín og bætir við að fellingar hafi ekki áhrif á það . „ Fellingar draga ekki úr hamingju . Fellingar draga ekki úr verðleikum . Fellingar draga ekki úr glæsileika . Fellingar draga ekki úr þér . Þegar þú segir við þig eða við aðra , eða jafnvel um þig við aðra að þú þurfir að breyta þér , grenna þig , missa nokkur kg , byrja í megrun , Þá fyrst ert þú að draga úr þér og öðrum . Ekki misskilja . Hver velur fyrir sig . Akkurat þannig . Hver . Velur . Fyrir . Sig . En um leið og við brjótum okkur niður og aðra þá er enginn okkar að velja fyrir sig . Þá eru fordómar að velja fyrir okkur . Eflum okkur og fólkið í kringum okkur . Lærum að heilbrigði / óheilbrigði tengist útliti og holdafari ekki á neinn hátt . Lærum að aðskilja þessi fyrirbæri . Lærum að heilbrigði er eitthvað sem við finnum milliveg í fyrir andlega og líkamlega líðan og lærum að útlit og holdafar kemur aðeins í mynd virðingar , ástar og samþykkis . Lífið snýst ekki um megrun og þú ert svo miklu meira en bara útlit . “